
Referat af bestyrelsesmøde i Gårdlauget Vejlegadekarreen afholdt torsdag den 17. september 2026
Tilstedeværende: Jeppe Kristensen, Yoo Jin Schmidt og Claus Ranch. Afbud fra Sofie Brendstrup.
Der forelå ingen dagsorden.

Administration
Claus rykker administrator Nicolai Greis for udsendelse af generalforsamlingsreferat og korrigeret årsregnskab til medlemmerne.
Jeppe har haft kontakt med alle ejendomme i karreen og lavet en opdateret mailadresse liste, som bestyrelse og administrator kan benytte fremover.
Vicevært, gartner og affald m.v.
Dørpumpen i fællesporten Horsensgade 11 er defekt, så porten ikke lukker ordentligt. Sofie har kontaktet Fejekosten og bedt dem udskifte pumpen hurtigst muligt.
En ejendom havde forespurgt om gårdlauget ville medvirke ved pudsreparation af facade foran en fællesport. Bestyrelsen vurderede, at det ikke var noget gårdlauget skulle involvere sig i. 

Beplantningen i gården fik en tiltrængt beskæring i juli. Prisen for 15 arbejdstimer og leje af flishugger blev 13.492 kr., hvilket var lidt mere end budgetteret. Bestyrelsen vil overveje at indgå fast aftale med Stenbroens om løbende beskæring og pleje fremover, så der ikke bliver behov for så hård en beskæring som denne omgang.

Affaldsafhentningen fra pergolaen ved Silkeborg Plads havde været udfordret nogle uger på grund af vejarbejde på Vejlegade. Nu fungerer den normalt igen

Yoo Jin og Claus havde tjekket kommunen og politiets retningslinjer for cykeloprydning, så projektet kan udføres korrekt. Der sættes opslag op og cyklerne mærkes med gul/sort bånd. Efter 1. november vil cykler, hvor båndet ikke er fjernet, blive indsamlet og afhentet af politiet.
Dato for næste møde
Næste møde blev foreløbig aftalt til mandag den 2. november kl. 19.00.

